
CONSILIUL LOCAL

AL MUNICIPIULUI FOCSANI

HOTĂRÂRE

 Privind  aprobarea achiziţionării Serviciului de consultanţă cu privire la  reorganizarea 

              în vederea eficientizării activităţii  Primăriei Municipiului Focşani şi a 

              instituţiilor subordonate Consiliului Local al Municipiului Focşani
      Consiliul Local al Municipiului Focşani, judeţul Vrancea, întrunit în sedinţa ordinară;

     
- analizând Proiectul de hotărâre iniţiat de Primarul Municipiului Focsani, raportul comun al Direcţiei resurse umane şi coordonare unităţi subordonate şi Compartimentului audit înregistrat la nr. 85396/16.12.2016, prin care se propune aprobarea efectuării unui audit al activităţii Primăriei Municipiului Focşani, amendamentul domnului Matişan Bogdan Emilian, consilier local şi avizul favorabil al Comisiei de buget şi administraţie publică;
      -  având în vedere prevederile art.1 şi art.2 lit.f) şi n) din Legea nr.672/2002 privind auditul public intern, cu modificările şi completările ulterioare;
      - în  baza  art. 36 alin.  (2) lit.a) şi alin. (9) şi  în  temeiul  art. 45 alin.  (1)  din Legea nr. 215/2001 privind administratia publica locala, republicata in 2007, cu modificările şi completarile ulterioare;
HOTĂRĂŞTE :
           Art. 1.  Aprobarea achiziţionării Serviciului de consultanţă cu privire la  reorganizarea în vederea eficientizării activităţii  Primăriei Municipiului Focşani şi a instituţiilor subordonate Consiliului Local al Municipiului Focşani
           Art. 2.  Aprobarea împuternicirii Primarului Municipiului Focşani pentru a efectua demersurile legale în vederea încheierii Contractului de servicii de consultanţă.
 Art. 3.  Prezenta hotărare va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor si Primarului Municipiului Focsani, care va asigura executarea acesteia  prin Serviciul administratie publica locala, agricultură, cadastru, Direcţia resurse umane si coordonare unitati subordonate, Directia economica, Compartimentul contracte,achiziţii, energetic şi Compartimentul audit.
       PREŞEDINTE DE ŞEDINŢĂ,

                 Radu Niţu  
                                                                                             Contrasemnează,

                                                                                   SECRETARUL MUNICIPIULUI  FOCŞANI

                                                                                        Corhană Eduard Marian
Municipiul Focsani, 22 decembrie  2016

